**ПРОТОКОЛ**

 Днес, **09.11.2021г.** комисията по чл. 37ж, ал. 4 ЗСПЗЗ за землищата на територията на община Вършец, определена със Заповед **№ 352/05.11.2021 г**., в състав:

**Председател**: Силвия Николова – началник на Общинска служба по земеделие гр. Берковица

**Членове:**

1. Александър Панайотов - младши експерт в ОД „Земеделие” гр. Монтана
2. Соня Тодорова – главен експерт в Общинска служба по земеделие гр. Берковица

**Резервни членове:**

 1. Иванка Стефанова – старши експерт в Общинска служба по земеделие гр. Берковица

с оглед усложняващата се ситуация и разпространението на COVID-19, както и  на увеличаващия се брой заразени в цялата страна, проведе закрити заседания за землищата на гр. **Вършец**, с. **Горно Озирово**, с. **Горна Бела речка**, с. **Долна Бела речка**, с. **Долно Озирово** и с. **Стояново.**

На заседанието присъстваха трима членове на комисията, има наличие на кворум и заседанията могат да се проведат.

 С оглед ограничаване разпространението на коронавирус инфекцията на заседанието на комисията не присъсват собственици/ползватели на земеделски земи, като същите са уведомени за възможността да отправят своите искания и възражения до комисията, като за целта да излъчат свой представител, който да осъществява кореспонденция с комисията или да отправят въпросите си и писмения искания до комисията по електронен път на електронната поща на ОСЗ – Берковица, по телефона или чрез лицензиран пощенски оператор.

Чрез обява, оповестена чрез публикуване на информационните табла на Общинска служба по земеделие - гр. Берковица и на интернет страницата на Областна дирекция „Земеделие” – гр. Монтана, участниците в процедурата са информирани, че всички касаещи процедурата документи ще бъдат своевременно публикувани на интернет адрес: <https://www.mzh.government.bg/odz-montana/bg/PasishtaMeriLivadi.aspx>

Комисията разгледа и прие следните правила за своята работа:

**І Правила за работа:**

1. Комисията започва своята дейност след издаване на заповед за назначаването и́ и приключва същата не по-късно от **30.12.2021 г.**.
2. Заседанията на комисията се свикват от председателя и́. Същите се оповестяват надлежно чрез поставяне на обява на информационното табло на ОСЗ - Берковица и на интернет страницата на ОДЗ - Монтана. Заседанията на комисията са закрити и за тях се съставя протокол.
3. Заседанията на комисията се провеждат при наличие на кворум (ако присъстват повече от половината от членовете й). В случай, че кворумът не е налице, то заседанието на комисията се отлага за друга дата, но не по-късно от три работни дни.
4. Общинската служба по земеделие предоставя на председателя на комисията заявленията по чл. 37ж, ал. 2 от ЗСПЗЗ, както и списък/регистър (на хартиен и/или на магнитен носител) на имотите пасища, мери и ливади декларирани за ползване в реалните им граници и заявени за участие в споразумение, заедно с данни за регистрираните в общинската служба по земеделие договори за ползване и/или документи за собственост, както и данни за имотите с начин на трайно ползване пасища, мери и ливади, за които няма сключени договори и не са подадени декларации по чл. 37б, ал. 1 от ЗСПЗЗ с данни за техните собственици, за което се изготвя приемно-предавателен протокол.
5. Комисията извършва проверка дали лицата подали заявления за участие в споразумение, отговарят на условията по чл. 37и, ал. 4 въз основа на изготвена и предоставена от БАБХ официална справка за всички регистрирани до 20 октомври на текущата година в Интегрираната информационна система на БАБХ животновъдни обекти, собственици или ползватели на регистрирани животновъдни обекти, пасищни селскостопански животни в животновъдните обекти.
6. Регистърът/списъкът на имотите по т. 4 съдържа данни за номерата на имотите по картата на възстановената собственост (кадастралната карта), площта, категорията, начина на трайно ползване, ползвателя и правното основание за ползването, за които са подадени заявления за участие в споразумение;
7. Комисията определя територията, в която се създават масивите за ползване по реда на § 2ж от допълнителните разпоредби на ЗСПЗЗ. При определяне територията, в която се създават масивите за ползване, се включват имотите по чл. 37ж, ал. 5 и ал. 7, т. 1, б. „б” от ЗСПЗЗ и се изключват имотите, за които собствениците и ползвателите са декларирали, съответно заявили, несъгласие за включване в масиви.
8. В границите на масивите за ползване, се включват имоти на ползватели, които нямат задължения по чл. 37ж, ал. 12, чл. 34, ал. 6 и чл. 37в, ал. 7 от ЗСПЗЗ, както и задължения към държавния и общинския поземлен фонд и не са свързани лица по смисъла на Търговския закон с лица, които имат такива задължения.
9. За имотите, за които комисията констатира наличието на две или повече валидни правни основания, се извършва подбор на така констатираните основания при съобразяване с принципите на правото.
10. Процедурата по чл.37ж от ЗСПЗЗ започва при наличието на подадено в нормативно определения срок, поне едно заявление по чл.37ж, ал.2 от ЗСПЗЗ, с приложена декларация по чл.37ж, ал.3 от ЗСПЗЗ, съдържащо имоти, за които е посочено от заявителя, че желае същите да се включват в споразумение за създаване на масиви за ползване за съответното землище.
11. В срок до **10.11.2021 г.**, комисията предоставя на участниците в процедурата за създаване на масиви за ползване на ПМЛ:

Регистър на имотите пасища, мери и ливади, с данни за регистрираните в общинската служба по земеделие договори за ползване и/или документи за собственост, заявени за участие в споразумение или декларирани за ползване в реалните им граници, актуална справка по чл. 37ж, ал. 9 от ЗСПЗЗ, данни за задължения по ал. 12, чл. 34, ал. 6 и чл. 37в, ал. 7 и данни за размера на средното годишно рентно плащане за землището.

1. Комисията по чл.37ж, ал.4 от ЗСПЗЗ администрира сключването на споразумение за ползването на масивите. При изпълнението на тези си функции комисията може да извършва служебно справки и проверки по отношение на факти и обстоятелства, които не са вече установени по надлежен ред и когато така извършената справка или проверка може да даде категорична информация за дадено обстоятелство.
2. В процеса на администриране комисията обръща внимание на участниците за нормативните изисквания, на които трябва да отговаря споразумението, за да бъде то валидно, а именно:

13.1. споразумението се сключва по образец, утвърден от министъра на земеделието, храните и горите. Неразделна част от споразумението е Приложението, което съдържа опис на масивите и имотите по ползватели и картата за разпределение на масивите за ползване.

13.2. В споразумението участват само собственици и/или ползватели на животновъдни обекти с пасищни селскостопански животни, регистрирани до **20 октомври 2021** **г.** в Интегрираната информационна система на БАБХ, които са собственици и/или ползватели на пасища, мери и ливади на територията на съответното землище и отговарят на условията на чл.37и, ал. 4 от ЗСПЗЗ.

13.3. съдържа данните по чл. 37в, ал.2 от ЗСПЗЗ - данни за комисията, за всички легитимирани участници, разпределените им имоти или части от имоти, включително по чл. 37ж, ал. 5 от ЗСПЗЗ, и дължимото за тях рентно плащане.

13.4 формираните масиви за ползване следва да отговарят на изискванията на § 2ж от ДР от ЗСПЗЗ.

13.5 в споразумението участват ползватели, които нямат задължения по чл. 37ж, ал. 12, чл. 34, ал. 6 и чл. 37в, ал. 7 от ЗСПЗЗ, както и задължения към държавния и общинския поземлен фонд и не са свързани лица по смисъла на Търговския закон с лица, които имат такива задължения.

13.6. споразумението и картата се подписват от всички участници.

13.7 Участник в споразумението, на който е разпределена площ, по-голяма от определената в чл. 37и, ал. 4 от ЗСПЗЗ, прилага към споразумението декларация по образец, утвърден от министъра на земеделието, храните и горите за имотите, които **НЯМА ДА** заяви за подпомагане по реда на Закона за подпомагане на земеделските производители.

1. Постигнатото споразумение, ведно с картата към него, се предоставят на председателя на комисията по чл. 37ж, ал. 4 от ЗСПЗЗ за съответното землище в срок до **10.12.2021 г.**
2. Комисията извършва проверка дали лицата по чл.37ж, ал. 1 от ЗСПЗЗ отговарят на условията по чл. 37и, ал. 4 от ЗСПЗЗ въз основа на изготвена и предоставена от БАБХ официална справка за всички регистрирани до 20 октомври на текущата година в Интегрираната информационна система на БАБХ:

1. животновъдни обекти;

2. собственици или ползватели на регистрирани животновъдни обекти;

3. пасищни селскостопански животни в животновъдните обекти.

16. В срок до **20.12.2021 г**., комисията изготвя доклад със съдържанието по чл.37ж, ал.10 от ЗСПЗЗ, а именно: данни за площите по ал. 5, техните собственици, дължимото рентно плащане, площите по ал. 7, т. 1, както и данни дали са налице условията по чл. 37и, ал. 4. Към доклада се прилагат споразумението и декларациите по ал. 8.

17. При започната процедура по изготвяне на споразумение и непостигнато такова, при оттегляне на заявленията за участие в споразумение, както и при констатиране от страна на комисията, че участниците в процедурата не отговарят на условията за участие, в доклада на комисията се включва предложение до директора на ОДЗ – Монтана, за издаване на заповед за прекратяване на процедурата по създаване на масиви за ползване, като посочва изчерпателно основанията за това.

18. Въз основа на доклада на комисията, директорът на Областна дирекция "Земеделие" - Монтана в срок до **30.12.2021 г**., издава заповед по образец, утвърден от министъра на земеделието, храните и горите, за одобряване на споразумението и разпределението на масивите за ползване. Заповедта се обявява незабавно в кметството и в сградата на общинската служба по земеделие и се публикува на интернет страницата на общината и на Областна дирекция "Земеделие" - Монтана. Заповедта може да бъде обжалвана по реда на Административнопроцесуалния кодекс. Обжалването на заповедта по ал. 4 не спира изпълнението й.

19. В хипотезата на т. 17, въз основа на доклада на комисията, Директорът на ОДЗ – Монтана издава заповед за прекратяване на процедурата по чл. 37ж от ЗСПЗЗ, при наличие на предпоставки за това.

**ІІ.** Протоколът от днешното заседание на комисията да бъде обявен не по-късно от 3 дни на информационното табло на ОСЗ- Берковица и на интернет страницата на ОДЗ – Монтана.

КОМИСИЯ:

ПРЕДСЕДАТЕЛ: ……………/П/………………

 /Силвия Николова/

И ЧЛЕНОВЕ: 1. …………/П/……………… 2. …………/П/………………

 /Александър Панайотов/ /Соня Тодорова/